Монгол Улсын Их Хурлын Хууль зүйн байнгын хорооны 2021 оны 06 дугаар тогтоолын хоёрдугаар хавсралт

**НЭР ДЭВШИХ ТУХАЙ ХҮСЭЛТ**

***Товч удирдамж:*** *Шүүхийн ерөнхий зөвлөлийн эсхүл Шүүхийн сахилгын хорооны шүүгч бус гишүүнд нэр дэвших тухай хүсэлт гаргахдаа энэхүү загварт асуусан асуулт, шаардсан мэдээлэл бүрийн дор /ард/ хариултаа үнэн зөв, бүрэн дүүрэн бичнэ. Компьютерын програм ашиглаж бичсэн хүсэлтийг цаасаар хэвлэж гарын үсэг зурах бөгөөд уг эх хувь, түүний хавсралтыг Хууль зүйн байнгын хороонд хүргүүлнэ. Мөн, нэр дэвших тухай хүсэлтийг Word-ын файлаар цахим шуудан /сонгон шалгаруулах тухай зард заасан хаяг/-аар тус байнгын хороонд явуулна.*

**НЭГ. ХҮСЭЛТ ГАРГАГЧИЙН ТОВЧ ТАНИЛЦУУЛГА:**

|  |  |
| --- | --- |
| **1.1** | **Эцэг/эхийн нэр:** Бямбасүрэн**Ургийн овог:** Хиад **Нэр:** Отгон**Хүйс:** эмэгтэй  |
| **1.2** | **Нэр дэвших тухай хүсэлт гаргаж буй албан тушаал** Шүүхийн ерөнхий зөвлөлийн эсхүл Шүүхийн сахилгын хорооны шүүгч бус гишүүний аль нэгийг бичнэ. |
| Шүүхийн сахилгын хорооны шүүгч бус гишүүн |
| **1.3** | **Иргэний харьяалал**Монгол Улсын иргэн мөн үү/тийм эсхүл үгүй гэж бичих/. |
| Тийм |
| **1.4** | **Насны дээр хязгаар**Төрийн алба хаах насны дээд хязгаарт хүрсэн үү /тийм эсхүл үгүй гэж бичих/. |
| Үгүй |
| **1.5** | **Улс төрийн болон намын удирдах албан тушаал**Сүүлийн таван жил улс төрийн албан тушаал болон улс төрийн намын удирдах албан тушаал эрхэлж байгаа юу, эсхүл эрхэлж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, ямар албан тушаалыг ямар хугацаанд эрхэлж байгаа эсхүл эрхэлж байсан талаараа хамгийн сүүлийнхээс нь эхлэн он дарааллаар бичих/. |
| Үгүй |
| **1.6** | **Шүүгчийн албан тушаал**Шүүгчээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, аль шүүхэд ямар хугацаанд шүүгчээр ажиллаж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Үгүй |
| **1.7** | **Шүүхийн ерөнхий зөвлөлийн гишүүн**Шүүхийн ерөнхий зөвлөлийн гишүүнээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Үгүй |
| **1.8** | **Шүүхийн сахилгын хорооны гишүүн**Шүүхийн сахилгын хорооны гишүүнээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Үгүй |
| **1.9** | **Шүүхийн захиргааны байгууллагын ажилтан**Шүүхийн захиргааны байгууллагын ажилтны ажил, албан тушаал эрхэлж байгаа юу, эсхүл эрхэлж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг ажил, албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Ажиллаж байсан. 2017.03.31-2021.03.30 хугацаанд Шүүхийн ерөнхий зөвлөлийн дэргэдэх Шүүхийн судалгаа, мэдээлэл, сургалтын хүрээлэнд Шүүхийн судалгаа, мэдээлэл хариуцсан ахлах референт |
| **1.10** | **Хуульч**Хуульчийн мэргэжлийн үйл ажиллагаа эрхлэх зөвшөөрөлтэй юу, эсхүл ийм зөвшөөрөлтэй байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг зөвшөөрлийг ямар хугацаанд эзэмшиж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Тийм, 2015.04.13-ны өдөр Хуульчийн гэрчилгээ гардаж, хуульчийн тангараг өргөсөн.  |
| **1.11** | **Өмгөөлөгч**Өмгөөллийн үйл ажиллагаа эрхлэх эрхтэй юу, эсхүл ийм эрхтэй байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг эрхийг ямар хугацаанд эдэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Үгүй,  |
| **1.12** | **Прокурор**Прокурорын албан тушаал эрхэлж байгаа юу, эсхүл байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Үгүй, |
| **1.13** | **Эрүүгийн хариуцлага**Эрүүгийн хариуцлага хүлээж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, хамгийн сүүлийнхээс нь эхлэн он дарааллаар бичих/. |
| Үгүй, |
| **1.14** | **Сахилгын шийтгэл**Сахилгын шийтгэлээр ажлаас халагдаж эсхүл огцорч байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, хамгийн сүүлийнхээс нь эхлэн он дарааллаар бичих/. |
| Үгүй, |

**ХОЁР. ХИЙХ АЖИЛ, НЭР ДЭВШСЭН ҮНДЭСЛЭЛЭЭ БИЧСЭН ТАЙЛБАР**

|  |  |
| --- | --- |
| **2.1** | Шүүхийн ерөнхий зөвлөлийн эсхүл Шүүхийн сахилгын хорооны гишүүний хувьд хийх ажил, уг албан тушаалд нэр дэвшсэн үндэслэлээ тайлбарлаж тодорхой, ойлгомжтой бичнэ /энэ хоёр албан тушаалын аль нэг орон тоог нь сонгож, тайлбарыг 500-1000 үгэнд багтаана/ |
|  |

**ГУРАВ. МЭРГЭЖЛИЙН ҮЙЛ АЖИЛЛАГААНЫ ТАНИЛЦУУЛГА**

|  |  |
| --- | --- |
| **Д/д** | **Шалгуур үзүүлэлт** |
| **3.1** | **Боловсрол** Дээд боловсрол эзэмшсэн сургууль тус бүрийг сүүлд төгссөн сургуулиас нь эхлэн он дарааллаар жагсааж, холбогдох нотлох баримтыг хавсаргана. Сургууль тус бүрд суралцсан хугацаа, авсан зэрэг, огноог бичнэ. |
| 2002-2007 онд МУИС-ХЗСургуульд суралцан бакалаврын дипломтойгоор Эрх зүйч мэргэжил эзэмшсэн.2020.09 сараас МУИС-ХЗСургуульд магистрын хөтөлбөрт суралцаж байгаа. |
| **3.2** | **Эрх зүйч мэргэжлээр ажилласан байдал**Хүсэлт гаргагч нь эрх зүйч мэргэжлээр ажилласан ажлыг хамгийн сүүлийнхээс нь эхлэн он дарааллаар тодорхойлон бичих бөгөөд ажил тус бүрийг эрхэлж байсныг нотлох баримтыг хавсаргана. Ажил тус бүрийг тодорхойлохдоо дараах мэдээллийг заавал бичнэ:-албан тушаалын нэр, ажлын газрын хаяг, ажилласан хугацаа; -ажлын байрны тодорхойлолтын гол агуулга;-удирдах албан тушаалтны нэр, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/; -тухайн албан тушаал эрхэлж байхдаа хамтран ажиллаж байсан, өөрийн удирдлагад ажиллаж байсан, ажил хэргийн харилцаатай байсан таваас доошгүй хүний нэр /нэрс аль болох давхцахгүй байх/, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/. |
| * 2017.03.31-2021.03.30 Шүүхийн ерөнхий зөвлөлийн дэргэдэх Шүүхийн судалгаа, мэдээлэл, сургалтын хүрээлэнд Шүүхийн судалгаа, мэдээлэл хариуцсан ахлах референт,
* 2013.07-2014.01 “Нээлттэй академи” ТББ-ын Зохицуулагч, судлаач. “Нээлттэй академи” ТББ нь чөлөөт нийгмийн үзэл санааг түгээн дэлгэрүүлэх, Үндсэн хуульт ардчиллыг бэхжүүлэх, эрх зүйт ёсыг төлөвшүүлэхэд дэмжлэг үзүүлэх зорилго бүхий нийгэмд үйлчилдэг төрийн бус байгууллага бөгөөд энэ чиглэлийн хууль зүйн бодлогын нөлөөллийн үйл ажиллагаа, иргэний боловсрол, сургалт, судалгаа, хэвлэн нийтлэлийн үйл ажиллагаа эрхэлдэг.
* 2013.02-2013-06 Хууль зүйн яаманд Эрх зүйн шинэчлэлийн газрын мэргэжилтэн,
* 2012.08-2013.01 Хууль зүйн сайдын туслах,
* 2009.01-2012.08 УИХТГ, УИХ-ын гишүүний туслах. Х
* 2008.11-2009.01 “Билиг” хууль зүйн дээд сургуульд багш. Иргэний эрх зүйн хичээл зааж байсан.
 |
| **3.3** | **Эрх зүйчээс бусад мэргэжлээр эрхэлсэн ажил** Их, дээд сургууль төгссөнөөс хойш эрх зүйчээс бусад мэргэжлээр эрхэлсэн ажлыг тодорхойлон бичнэ. Ингэхдээ ажилласан байгууллагыг хамгийн сүүлийнхээс нь эхлэн он дарааллаар жагсаах бөгөөд ажил олгогч /эсхүл, удирдах албан тушаалтан/-ийн нэр, хаяг, утасны дугаар, цахим шуудангийн хаяг, цахим хуудас болон ажлын байрны нэрийг бичнэ. |
| Үгүй |
| **3.4** | **Хууль зүйн өндөр мэргэшил**Хүсэлт гарагчийг хууль зүйн өндөр мэргэшилтэй /хууль зүйн өндөр мэдлэг, чадвар, туршлагатай, мэргэжлийн өндөр ёс зүйтэй/ гэдгийг нотлон харуулах хамгийн чухал 10 мэргэжлийн үйл ажиллагааг хамгийн сүүлийнхээс нь эхлэн он дарааллаар бичиж, тодорхойлох бөгөөд үйл ажиллагаа тус бүрийг явуулсныг нотлох баримтыг хавсаргана. Ийм үйл ажиллагаа тус бүрийн талаар дараах мэдээллийг заавал бичнэ.-үйл ажиллагааны нэр, эрхэлсэн газар, хугацаа; -үйл ажиллагааны гол агуулга; -үйл ажиллагааны үр дүн, түүний жишээ; -үйл ажиллагааг удирдсан албан тушаалтны нэр /нэрс аль болох давхцахгүй байх/, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/; -тухайн үйл ажиллагааны хүрээнд хамтран ажиллаж байсан, өөрийн удирдлагад ажиллаж байсан, ажил хэргийн харилцаатай байсан гурваас доошгүй хүний нэр, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/;-хэвлэгдсэн бол эх сурвалжийн ишлэл, түүний хуулбар. |
| * Шүүгчийн ёс зүйн сургалт 2018, 2019 он. Азийн сан ТББ, ШЕЗ, Шүүхийн ёс зүйн хороо, ШСМСХ-ийн хамтран зохион байгуулсан сургалт. Шүүгчийн хувийн амьдралдаа баримтлах ёс зүйн хэм хэмжээ сэдвийн хүрээнд хичээл удирдан явуулсан ба нийслэлийн зарим шүүхийн шүүгч болон Ховд, Говь-Алтай, Өмнөговь аймгийн нийт шүүгч нар оролцсон.
* Шүүгчийн ёс зүйн сургалтын гарын авлага 2018, 2019 хамтран боловсруулсан. Азийн сан ТББ, ШЕЗ, Шүүхийн ёс зүйн хороо, ШСМСХ-ийн хамтран зохион байгуулсан сургалт. Шүүгчийн хувийн амьдралдаа баримтлах ёс зүйн хэм хэмжээ сэдвийн хүрээнд хичээл удирдан явуулсан ба нийслэлийн зарим шүүхийн шүүгч болон Ховд, Говь-Алтай, Өмнөговь аймгийн нийт шүүгч нар оролцсон.
* Шүүхийн нээлттэй ил тод байдлыг сайжруулах үүднээс шүүхийн статистикийн мэдээллийг олон үзүүлэлтээр оновчтой гаргах зорилгын хүрээнд нөгөөтээгүүр 2017 онд хэрэгжиж эхэлсэн шинэчлэн батлагдсан Эрүүгийн хуулийн зохицуулалттай нийцүүлэх үүднээс Эрүүгийн хэргийн статистикийн маягт боловсруулах ажлыг хамтран хийж гүйцэтгэсэн. Нийт 11 маягтыг шинэчлэн боловсруулсан эрүүгийн статистикийн албан ёсны мэдээллийг өмнөх үетэй харьцуулахад 3-4 дахин өргөн хүрээний мэдээлэл гардаг болсон. Энэ хэрээр иргэд, олон нийт, судлаачдын гэмт хэрэг хянан шийдвэрлэлтийн талаарх мэдээлэл авах эрхийн хүрээ, боломжийг нэмэгдүүлсэн болно. Түүнчлэн Шүүн таслах ажиллагааны мэдээлэл гаргах журмыг шинэчлэн боловсруулж Шүүхийн ерөнхий зөвлөлийн хурлаар хэлэлцүүлэн батлуулсан.
* 2015 онд батлагдан 2017 онд хэрэгжиж эхэлсэн Эрүүгийн багц хуулийг сурталчлах, таниулах ажлын хүрээнд Хууль зүйн яамнаас байгуулсан ажлын хэсгийн удирдлага, зохион байгуулалт дор Зөрчлийн тухай шинэ тутам хуулийн үзэл баримтлал, хэрэглээ сэдвийн хүрээнд баруун бүс буюу Баян-Өлгий, Увс аймгийн хуулийн болон төрийн байгууллагын нийт алба хаагч нарт хичээл заасан.
* Хуулийн төсөл боловсруулах, судалгаа хийх, эх бичих ажлын хүрээнд УИХ-ын гишүүн асан Х.Тэмүүжингийн удирдлаган дор
* Шүүхийн шийдвэрийн чанарыг сайжруулах зорилтын хүрээнд ШЕЗ болон IDLO /Олон улсын хөгжлийн эрх зүйн байгууллага/-ын хамтран хэрэгжүүлсэн “Шүүхийн шийдвэрт дүн шинжилгээ хийх бие даасан Зөвлөл”-ийг ажиллуулах төслийг 2017, 2018 онд ШЕЗ-өөс хариуцан ажилласан. Хоёр жилийн хугацаанд эрүү, иргэн, захиргааны хэрэг хянан шийдвэрлэсэн нийт 60 шүүхийн шийдвэрт тусгай аргачлалын дагуу иж бүрэн дүн шинжилгээ хийж, тухайн ажлын үр дүн болох Ажиглалтын тайлан, зөвлөмжийг нийт шүүгчдэд хэвлэмэл болон цахим хэлбэрээр хүргэж ажилласан. Тухайн дүн шинжилгээ нь нийт шүүгчдийн шүүхийн шийдвэр боловсруулах ажилд чухал гарын авлага, зөвлөмж болсон юм.
* Төлбөрийн чадваргүй яллагдагчид хууль зүйн туслалцаа үзүүлэх тухай хууль шинээр батлагдсантай холбогдуулан Хууль зүйн яамнаас байгуулсан тус хуулийн хэрэгжилтийг зохион байгуулах ажлын хэсгийн ахлагчаар томилогдон ажилласан болно. Улмаар тухайн төвийн Захирлын албан тушаалд томилогдон энэ хүрээнд төлбөрийн чадваргүй этгээдэд хууль зүйн туслалцаа үзүүлэх ажлыг зохион байгуулах чиг үүрэг бүхий Хууль зүйн туслалцааны төв гэх төрийн байгууллага, түүний салбаруудыг шинээр байгуулах, бүртгүүлэх, байгууллагын үндсэн баримт бичгүүд, дүрэм, журмуудыг боловсруулан батлуулах, анхны улсын өмгөөлөгч нарын сонгон шалгаруулалтыг улс даяар зохион байгуулах зэрэг хүний эрхийг хамгаалах чиглэлд шинэ тутам төрийн байгууллагыг байгуулах, бэхжүүлэх, бойжуулах анхан үеийн үйл ажиллагаанд идэвхийлэн оролцож байсан. ХЗТТ нь ажлын алба болон нийслэл, аймгийн төвүүд, зарим төвлөрсөн суманд 30 гаруй салбарт 70 орчим улсын өмгөөлөгчийн бүрэлдэхүүнтэйгээр гэмт хэрэгт буруутгагдан шалгагдаж буй сэжигтэн, яллагдагч нарт хууль зүйн туслалцаа үзүүлж ирсэн ба жилд эрүүгийн хэргийн анхан шатны шүүхээр шийдвэрлэгдсэн нийт хэргийн 40 орчим хувьд нь ХЗТТ-ийн өмгөөлөгч нар оролцсон статистик мэдээлэл байдаг.
* Хуулийн төсөл боловсруулах, судалгаа хийх, эх бичих ажлын хүрээнд УИХ-ын гишүүн асан Х.Тэмүүжингийн удирдлаган дор Хуульчийн эрх зүйн байдлын тухай хуулийн төсөл боловсруулах ажлын судалгааны ажилд хамтран оролцсон. Тус хуулийн төслийг боловсруулах, судлахаас эхлэн УИХ-д өргөн мэдүүлэх хүртэл гишүүндээ техникийн туслалцаа үзүүлэн ажилласан. Энэ хууль нь батлагдсанаар хуульчийн мэргэжлийн өөрөө удирдах ёсыг мэргэжлийн холбоо нь хэрэгжүүлэх анхны үндэс суурь тавигдсан бөгөөд хуульчдын мэргэжлийн үйл ажиллагааг тодорхой стандартад оруулах суурь тавигдсан ба хуульчдад итгэх олон нийтийг итгэлийг хадгалах, дээшлүүлэхэд алхам болсон гэж үздэг. Түүнчлэн хуулийг хэрэгжилтийг хангах, бэлтгэл ажлыг хангах хүрээнд Хуульчийн эрх зүйн байдлын тухай хуулийг дагаж мөрдөх журмын тухай хуулийн төсөл боловсруулах ажлын хэсэгт орж ажилласан. Энэ ажлын хүрээнд хуульчдыг шинэчлэн бүртгэх, Хуульчдын анхдугаар Их хурлыг зохион байгуулах, Хуульчдын холбоо байгуулах, дүрэм, журмын төсөл боловсруулах зэрэг ажлуудад оролцсон. Мөн хуульчийн мэргэжлийн үйл ажиллагааг хуулийн этгээдийн хэлбэрээр эрхлэх онцгой хэлбэр болох “Хязгаарлагдмал хариуцлагатай нөхөрлөл”-ийн шинэ хэлбэрийг хуульчлах, эрх зүйн үндсийг тодорхойлох Нөхөрлөлийн тухай хуульд нэмэлт, өөрчлөлт оруулах тухай хуулийн төсөл боловсруулж батлуулсан. Тухайн үйл ажиллагааг ерөнхий удирдлагаар хангаж ажилласан
* Хуульчийн эрх зүйн байдлын тухай хуулийн хэрэгжилтийг хангах хүрээнд Хуульчийн мэргэжлийн үйл ажиллагаанд баримтлах дүрмийн төсөл боловсруулах ажлын хэсгийн гишүүнээр орж ажилласан. Тус мэргэжлийн үйл ажиллагааны дүрэм нь хуульчийн ёс зүйн жишиг болсон Банглорын зарчмуудад суурилсан бөгөөд монголын хуульчдын ёс зүй, хариуцлагын тогтолцоог шинэ түвшинд гаргасан баримт бичиг юм.
* Хуулийн төсөл боловсруулах, судалгаа хийх, эх бичих ажлын хүрээнд УИХ-ын гишүүн асан Х.Тэмүүжингийн удирдлаган дор “Нийтийн албанд нийтийн болон хувийн ашиг сонирхлыг зөрчлийг зохицуулах, сонирхлын зөрчлөөс урьдчилан сэргийлэх тухай” хуулийн төсөл боловсруулах судалгааны ажилд оролцсон. Хуулийн төслийн судалгаа хийх, эх төсөл бичих, өргөн мэдүүлэх хүртэл гишүүндээ техникийн туслалцаа үзүүлэн ажилласан. Тус хууль батлагдан хэрэгжсэнээр Монгол улс авлига, хээл хахуультай тэмцэх ажилд томоохон дэвшил гарсан ба сонирхлын зөрчил, хамаарал бүхий этгээд, хөрөнгө орлогын мэдүүлэг зэрэг хууль зүйн үр дагавар бүхий шинэ ойлголт, зохицуулалт бий болсон юм.
* УИХ-ын гишүүн асан Х.Тэмүүжингийн удирдлага дор 2008.07.01-ний өдөр нийслэл хотод үүссэн эмх замбараагүй байдлын үед жагсаал цуглааныг тараах болон баривчлах явцад хууль бус ажиллагааны улмаас эрүүл мэнд, эд хөрөнгөөрөө хохирсон, эрүүдэн шүүгдэж хохирсон гэх иргэдийн гомдлоор анхны парламентын нээлттэй сонсголын үйл ажиллагааг тухайн үеийн УИХ-ын ХЗБХ-той хамтран зохион байгуулсан. Энэ үйл явдал нь парламент иргэдтэй илүү ойр хамтран ажиллах суурийг тавьсан төдийгүй парламентын хяналтыг бодитоор хэрэгжүүлэх, шууд ардчиллыг хэрэгжүүлэх томоохон оролдлого болсон юм.
 |
| **3.5** | **Мэргэжлийн холбоо, байгууллагын гишүүнчлэлийн талаар**Монголын Хуульчдын холбоо, Монголын Өмгөөлөгчдийн холбоо, хууль зүйн эсхүл хүний эрхийн чиглэлээр ажилладаг бусад холбоо, байгууллагад гишүүн бол хамгийн сүүлийнхээс нь эхлэн он дарааллаар нэрлэн бичиж, гишүүнчлэл тус бүрийг нотлох баримтыг хавсаргана.-Мэргэжлийн холбоо, байгууллагын гишүүн болсон огноог бичнэ. Уг байгууллагын гишүүнчлэлийг түдгэлзүүлж, хүчингүй болгож, дуусгавар болгож байсан бол энэ талаар бичиж, шалтгааныг нь тайлбарлана. -Мэргэжлийн холбоо, байгууллагад эрхэлж байсан албан тушаал, гүйцэтгэсэн чиг үүргийн нэр, огноог хамгийн сүүлийнхээс нь эхлэн он дарааллаар бичнэ. |
| 2015 оноос “Монголын хуульчдын холбоо”-ны гишүүн. 2014 онд хүүхэд төрүүлсэн тул гишүүнчлэлийг түр түдгэлзүүлсэн ба 2015 онд ажилдаа эргэн орсноор гишүүнчлэлээ сэргээсэн болно.2010 оноос “Өөрчлөлтийн төлөөх эмэгтэйчүүд” ТББ-ын гишүүн. Тус байгууллага нь жендэрийн тэгш эрхийн асуудал, хэвшмэл сэтгэлгээ хандлагыг өөрчлөх нөлөөлөл, сургалт, судалгааны үйл ажиллагаа явуулдаг.  |
| **3.6** | **Байгаа бол хэвлүүлсэн бүтээл болон олон нийтэд өгсөн мэдээлэл**-Өөрийн боловсруулсан, хянасан ном, өгүүлэл, тайлан, шийдвэр, зөвлөмж зэрэг аливаа хэлбэрээр хэвлүүлсэн материал байгаа бол гарчиг, хэвлэсэн газар, огноог бичнэ. -Өөрийн харьяалагддаг байгууллагын нэрийн өмнөөс бэлдсэн, эсхүл бэлдэхэд оролцсон аливаа хууль тогтоомж, дүрэм, журам, шийдвэр, тайлан, зөвлөмж болон бусад материал байгаа бол түүнийг хэвлэсэн байгууллагын нэр, хаяг, огноо, гол агуулгыг бичнэ. -сүүлийн таван жилийн хугацаанд хэлэлцүүлсэн лекц, илтгэл, нээлтийн үг зэрэг илтгэл, ярианы товч утга, огноо, газар, танилцах арга замыг бичнэ. Тухайн илтгэл, ярианы хуулбарыг хийх боломжгүй бол түүнийг зохион байгуулсан байгууллагын нэр, хаяг, илтгэл, ярианы огноо, товч утгыг бичнэ. -сүүлийн таван жилийн хугацаанд хэвлэл, мэдээллийн хэрэгсэлд өгсөн ярилцлага, нийтлэлийг хамгийн сүүлийнхээс нь эхлэн жагсааж бичнэ. Ярилцлага, нийтлэлүүдийн огноог зааж, боломжтой бол ярилцлагын тэмдэглэл, дүрс бичлэг, нийтлэлийг хуулбарлан өгнө. **Жич:** Дээр дурдсан материал тус бүрээс нэгийг хавсаргах бөгөөд боломжтой бол цахимаар үзэх линкийг тусгана. |
| 1. Өөрийн оролцож хамтран зохиосон, эмхтгэсэн, хянасан номын жагсаалт
* ШЕЗ, Азийн сангаас хамтран хэвлүүлсэн “Шүүгчийн ёс зүй” сургалтын гарын авлага, 2018 он. Гарын авлагын IV бүлэг буюу “Шүүгчийн нийтийн албанд баримтлах ёс зүй ба шүүгчийн ашиг сонирхлын зөрчил” сэдвийг хариуцан хамтран боловсруулсан.
* ШЕЗ, Азийн сангаас хамтран хэвлүүлсэн “Шүүгчийн ёс зүй” сургалтын гарын авлага, 2019 он. Гарын авлагын IV бүлэг болох “Монгол улс дахь шүүгчийн ёс зүй, хариуцлагын төлөв байдал, дүн шинжилгээ, практикт тулгарч буй асуудал” сэдвийг хариуцан хамтран боловсруулсан.
* ШЕЗ, Азийн сангаас хамтран хэвлүүлсэн “Үндсэн хууль ба хүний эрх” сургалтын гарын авлага, 2019 он. Гарын авлагын I хэсэг буюу “Үндсэн хуулийн үзэл санаа, зарчим, хэрэглээ” сэдвийг хариуцан хамтран боловсруулсан.
* ШЕЗ-өөс жил бүр эрхлэн гаргадаг “Монгол улсын шүүхийн тайлан (2017 он)” номыг эмхтгэсэн, 2018 онд Адмон Принт ХХК-д хэвлэсэн.
* ШСМСХ-гээс жил бүр эрхлэн хэвлүүлдэг “Судалгааны тайлангийн эмхэтгэл-2017 он” номыг хянасан.
* Шүүхийн захиргааны байгууллагын 25 жилийн ойн хүрээнд зохион байгуулсан “Шүүхийн захиргааны хөгжлийн чиг хандлага: чиг үүрэг ба загвар” сэдэвт Олон улсын онол-практикийн бага хурлын илтгэлийн эмхэтгэл номыг хянасан.
* Хуульчийн мэргэжлийн үйл ажиллагаанд баримтлах дүрмийн төслийг ажлын хэсгийн гишүүдийн хамт боловсруулан хуульчид болон олон нийтэд танилцуулан хэлэлцүүлж, улмаар Хуульчдын анхдугаар Их хрулаар батлуулсан.
* Нөхөрлөлийн тухай хуульд нэмэлт, өөрчлөлт оруулах тухай хуулийн төслийн ажлын хэсгийн хуулийн төслийн эх бичигч, нарийн бичгийн даргаар ажиллан Засгийн газрын хуралдаанд танилцуулан УИХ-д өргөн мэдүүлэх бэлтгэл ажлыг ханган ажилласан. Энэхүү хуулиар хуульчийн мэргэжлийн үйл ажиллагааг хуулийн этгээдийн өвөрмөц хэлбэр болох хязгаарлагдмал хариуцлагатай нөхөрлөлийн шинэ хэлбэр, эрх зүйн үндсийг тодорхойлсон юм.
* Хуульчийн эрх зүйн байдлын тухай хууль, Хуульчийн эрх зүйн байдлын тухай хуулийг дагаж мөрдөх журмын тухай хууль, Нийтийн албанд нийтийн болон хувийн ашиг сонирхолыг зохицуулах, ашиг сонирхлын зөрчлөөс урьдчилан сэргийлэх хуулийн төсөл боловсруулахад тус тус гишүүнд туслан ажиллаж байсан туршлагатай.
1. Өөрийн харьяалагддаг байгууллагын нэрийн өмнөөс бэлдэхэд оролцсон номын жагсаалт
* ХЗТТ-ийн Захирлаар томилогдон ажиллаж байх хугацаандаа “Хууль зүйн туслалцааны төвийн Улсын өмгөөлөгч” Гарын авлагыг боловсруулан 2014 онд хэвлүүлсэн.
* “Монгол улс дахь гэмт хэргийн цагаан ном-2017” номын зохиогч нартай хамтран ажиллаж шүүн таслах ажиллагааны шаардлагатай статистик мэдээллээр хангаж ажилласан болно.
1. Хэлэлцүүлсэн илтгэл
* МУ-ын Ерөнхийлөгчийн ТГ, ХЗЯ, ХСИС-иас хамтран зохион байгуулсан “Төрийн тусгай чиг үүрэг бүхий байгууллагуудын менежментэд тулгамдсан асуудал, шийдвэрлэх арга зам” сэдэвт онол-практикийн хурлын эмхтгэл, 2015 он. “Хууль зүйн туслалцааны төвийн стратеги, менежментийн орчин нөхцөл” сэдэвт илтгэл бичиж хэвлүүлсэн.
1. Хэвлэлд өгсөн ярилцлага
* Улсын өмгөөлөгчийн ажлын онцлог болон шинэ тутам байгуулагдсан ХЗТТ байгууллагыг сурталчлан таниулах хүрээнд, Шүүн таслах ажиллагааны статистик мэдээ, тайланг олон нийтэд танилцуулах, Эрүүгийн багц хуулийн хүрээнд хуулийн үзэл баримтлалыг танилцуулах зорилгоор тухай бүрт телевизийн ярилцлагад орох, тодруулга мэдээ өгөх зэргээр хэвлэл мэдээллийн байгууллагатай хамтарч ажиллаж байсан хэдий ч тухайн үеийн бичлэгийг авч үлдээгүй, телевизийн архивд байхгүй байна.
 |

**Хавсралт:**

Нэр дэвших тухай хүсэлтэд журмын 5.1-д заасан дараах баримт бичгийг хавсаргана:

-төрийн албан хаагчийн анкет;

-иргэний үнэмлэхийн хуулбар;

-нийгмийн даатгалын дэвтрийн хуулбар, эсхүл түүнтэй адилтгах баримт бичиг;

-эрх зүйн бакалаврын, эсхүл түүнээс дээш боловсролын зэргийн дипломын хуулбар;

-хууль зүйн өндөр мэргэшилтэй гэдгийг нотлох харуулсан үйл ажиллагааны талаарх баримт;

-эрх зүйч мэргэжлээр 10-аас доошгүй жил ажилласныг нотлох баримт;

-хүсэлт гаргагчийн талаарх тодорхойлолт /гурваас доошгүй/;

-энэхүү загварт заасан барим бичиг;

-холбогдох бусад баримт.

**Хүсэлт гаргагч:**

Эцэг/эхийн нэр: Бямбасүрэн

Өөрийн нэр: Отгон

Гарын үсэг: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

Он, сар, өдөр: 2021.03.31

--- оОо ---